b"\n_START_ARTICLE_\nAvis i \xc3\x80vies per La Llibertat\n_START_SECTION_\nHist\xc3\xb2ria\n_START_PARAGRAPH_\nLa primera iniciativa de protesta l'any 2017 per\xc3\xb2 fou d'una senyora de Mollet que es posava al mig de la pla\xc3\xa7a de la vila a fer ganxet de color groc, en senyal de protesta, i aix\xc3\xad les \xc3\xa0vies de Reus van decidir unir-s'hi per\xc3\xb2 fent-ho a la Pla\xc3\xa7a Mercadal de Reus, i fou aix\xc3\xad com el teixir bufandes grogues va ser la primera senya d'identitat. La f\xc3\xb3rmula escollida de manifestaci\xc3\xb3 pac\xc3\xadfica s'inspir\xc3\xa0 en les \xe2\x80\x98Madres de la Plaza de Mayo\xe2\x80\x99 que reclamen just\xc3\xadcia i poder recuperar els seus fills desapareguts durant la dictadura. Els avis i \xc3\xa0vies de Reus per\xc3\xb2 van decidir-se pel mocador groc, que va acabar transformant-se en la bufanda groga feta amb ganxet, amb gorres, samarretes, pins i tamb\xc3\xa9 bosses tot de color groc._NEWLINE_Des d'un primer moment van decidir-se per agafar el mocador groc al coll com a s\xc3\xadmbol de protesta, i es va determinar que cada dia a les 12 del migdia de dilluns a divendres farien tres tombs a la Pla\xc3\xa7a Mercadal, en silenci, encap\xc3\xa7alats per una pancarta pr\xc3\xb2pia. Tot i que el moviment el van iniciar \xc3\xa0vies i avis, s'accepta la participaci\xc3\xb3 de gent de qualsevol edat que vulgui expressar el seu suport a la llibertat dels presos pol\xc3\xadtics, \xc3\xa9s aix\xc3\xad com el col\xc2\xb7lectiu vol ser inclusiu i no es limita nom\xc3\xa9s a milit\xc3\xa0ncia independentista sin\xc3\xb3 que dins del qual s'hi pot trobar diverses tend\xc3\xa8ncies pol\xc3\xadtiques._NEWLINE_Al gener de 2018 la Junta Provincial de Tarragona va expressar la seva voluntat de prohibir aquestes concentracions per la seva coincid\xc3\xa8ncia durant el periode electoral de finals de l'any 2017, i el col\xc2\xb7lectiu dels avis i \xc3\xa0vies van respondre enviant 200 cartes al S\xc3\xadndic de Greuges. Finalment tant el S\xc3\xadndic de Greuges com la Junta Electoral Central varen acabar resolent que les concentracions quedaven emparades en el dret constitucional de reuni\xc3\xb3._NEWLINE_A inicis de l'any 2019 la Taca d'Oli dels avis i \xc3\xa0vies per la Llibertat va anunciar que havien fet una recollida de 1.229 firmes en que membres del moviment s'inculpaven per el Refer\xc3\xa8ndum de l'1 d'octubre i demanaven intercanviar-se pels presos pol\xc3\xadtics. El manifest escrit on hi van participar fins a 13 municipis catalans es va presentar a la Fiscalia de l'Audi\xc3\xa8ncia Provincial de Tarragona."